Sledgehammer

«Sledgehammer» er ein song av den britiske musikaren Peter Gabriel frå 1986 på albumet So. Songen gjekk til topps i Canada den 21. juli 1986 og låg der i fire veker. Han nådde toppen av Billboard Hot 100-lista i USA 26. juli 1986; og fjerdeplassen i Storbritannia. Medverkande til dette var ein populære og banebrytande musikkvideo. Det vart den største hitten hans i Nord-Amerika og i lag med «Games Without Frontiers» den største hitten hans i Storbritannia.

Musikkvideoen til songen vann mange prisar, mellom anna ni prisar ved MTV Awards i 1987 og beste britiske musikkvideo under Brit Awards i 1987.The BRITS 1987 Brits.co.uk. Henta 122. oktober 2012 Gabriel vart òg nominert for tre Grammy Awards med songen for beste mannlege solovokal, årets song og årets innspeling.29th Grammy Awards - 1987 Rock på The Net. Henta 122. oktober 2012 Fram til 2011 var «Sledgehammer» den mest spelte musikkvideoen i historia til MTV.Peter Gabriel, 'Sledgehammer' (1986) - The 30 All-TIME Best musikkvideos  Time. Henta 122. oktober 2012

Historie
Songen var påverka av soulmusikk frå 1960-åra, særleg musikken laga av selskapet Stax. Blåsarane på songen vart spelte av the Memphis Horns, som var husmusikarar hos Stax. Blåsarane i opninga minnar om byrjinga på John Coltrane sin «Chronic Blues» from albumet Coltrane. Songen inneheld òg ei syntetisk shakuhachi-fløyte spelt ved hjelp av ein Emu Emulator II.Famous Sounds synthmania.com

Tekstne er ei blanding av seksuelle antydingar med referansar til damplokomotiv, radiobilar, Big Dipper (berg- og dalbane) og fruktskål som metaforar for mannlege og kvinnlege kjønnsorgan og referansar til pollinering, å oppføre seg som ei slegge (sledgehammer på engelsk), frukt og bier som metaforar for seksuelle handlingar.

«Sledgehammer» var den einaste hitten Peter Gabriel fekk i USA. Han tok over førsteplassen på lista etter «Invisible Touch» av det tidlegare bandet hans Genesis.

Musikkvideo
Musikkvideoen til «Sledgehammer» var banebrytande og vart særs populær. Han vart regissert av Stephen R. Johnson og produsert av Adam Whittaker. Aardman Animations (kjend for Wallace and Gromit) og Brothers Quay laga animasjonar til filmen. Teknikkane i videoen vart nytta av Gabriel seinare på «Big Time».

Sjølv om mange av desse teknikkane alt hadde vorte nytta i tidlegare musikkvideoar (som Talking Heads sin «Road to Nowhere» i 1985), vann Sledgehammer ni prisar ved MTV Video Music Awards i 1987, ein rekord som framleis står i 2012. Han vart rangert på fjerdelpass på lista til MTV over dei 100 beste musikkvideoane laga gjennom tidene (1999). MTV annonserte seinare at «Sledgehammer» var den mest spelte musikkvideoen i historia på kanalen. «Sledgehammer» er òg av MTV kåra til den beste animerte musikkvideoen gjennom tidene.MTV. Top Ten Animated Videos Countdown.. juni 28, 1998

Videoen vart plassert på sjuande plass på lista til TMF over Ultimate 50 Videos You Must See. Han vart rangert på andreplass på lista til VH1 over dei 20 beste musikkvideoane frå 1980-åra, og på førsteplass på lista «Amazing Moment in Music» i det australske fjernsynsshowet 20 to 1 i 2007.

Andre versjonar
I 1986 spelte «Weird Al» Yankovic som ein del av polkamedleyen «Polka Party!» frå albumet med same namn. Han imiterte òg videoen i musikkvideoen for songen «UHF».

I 1986 vart songen nytta i ein episode av Miami Vice («Better Living Through Chemistry»). Songen vart nytta i marknadsføringa av komedien Sledge Hammer!.

I 1991 lånte rapparane i 3rd Bass basslinja til Tony Levin frå songen på hitten deira «Pop Goes the Weasel.» Naughty By Nature sin «Hip Hop Hooray» frå 1993 sampla òg fløyteintroen. I 2000 vart songen sampla for «I've Got to Have It» av Jermaine Dupri, Monica og Nas, for filmen Big Momma's House.

I 1993 vart songen nytta i ein britisk fjernsynsreklame for Vauxhall Cavalier, etterfølgd av gitariffet frå Eric Clapton sin «Layla».Cauxhall Cavalier advert på Youtube.

Trey Anastasio Band spelte «Sledgehammer» den 4. mai 2005.

I 2005 spelte progrockbandet Umphrey's McGee inn «Sledgehammer» for Wrapped Around Chicago - New Year's Eve at The Riviera (2005). Bandet spelar ofte songen på konsertane sine.

I 2007 spelte det finske epic metal-bandet Northern Kings med Jarkko Ahola frå Teräsbetoni, Marco Hietala frå Nightwish og Tarot, Tony Kakko frå Sonata Arctica og Juha-Pekka Leppäluoto frå Charon inn songen for albumet Reborn.

I 2008 gjorde R&B-songaren Maiysha ein sensuell versjon av «Sledgehammer» for albumet This Much Is True.

The Dave Matthews Band byrja å spele songen på konsertane sine i 2008.

Medverkande
Peter Gabriel – vokal, CMI, piano, Prophet-5 synthesizer
Manu Katché – trommer
Tony Levin – bassgitar
David Rhodes – gitar
Daniel Lanois – gitar, tamburin
Wayne Jackson – trompet
Mark Rivera – tenorsaksofon
Don Mikkelsen – trombone
P.P. Arnold – korvokal
Coral Gordon – korvokal
Dee Lewis – korvokal

Salslister

Vekeslister
Liste (1986)PlasseringAustralia (Kent Music Report)3Finland (Suomen virallinen lista)4Italy (FIMI)8South Africa (Springbok Radio)3US Billboard Album Rock Tracks1US Billboard Hot 1001US Billboard Hot Black Singles61US Billboard Hot Dance Club Play1US Billboard Hot Dance Music/Maxi-Singles Sales3US Cash Box. Cash Box.1

Årslister
Liste (1986)PlasseringAustralia (Kent Music Report)34Austerrike (Ö3 Austria Top 40)10Belgia (Ultratop 50 Flandern)59Canada (RPM Top Singles)7Tyskland (Official German Charts)20Italia (FIMI)34Nederland (Nederlandsk Topp 40)42Nederland (Single Top 100)56Sveits (Schweizer Hitparade)7US Billboard Hot 10023US Cash Box. Cash Box.14

Salstrofé

Kjelder

Denne artikkelen bygger på «en:» frå ,  den 3. februar 2013. 
 oppgav desse kjeldene:

Bakgrunnsstoff

Kategori:Singlar frå 1986
Kategori:Songar frå 1986
Kategori:Peter Gabriel-songar
Kategori:Songar produserte av Daniel Lanois
Kategori:Songar skrivne av Peter Gabriel
Kategori:Dance-rock-songar
Kategori:Funk-songar
Kategori:Britiske soul-songar
Kategori:Songar på toppen av Billboard-lista
Kategori:Songar på toppen av Billboard Dance Club Songs-lista
Kategori:Songar på toppen av Billboard Mainstream Rock-lista
Kategori:Nummer-ein-singlar i Canada
Kategori:Charisma Records-singlar
Kategori:Geffen Records-singlar
Kategori:MTV Video of the Year Award
Kategori:Brit Award-vinnarar
Kategori:Animerte musikkvideoar
Kategori:Musikkvideoar av Aardman Animations
Kategori:Musikkvideoar regisserte av Stephen R. Johnson
Kategori:Songar om seksualitet